open-index/open-wikipedia-markdown huggingface dataset:
ג'וזף לנייר ויליאמס

**ג'וזף לנייר ויליאמס** (באנגלית: **Joseph Lanier Williams**; 23 באוקטובר 1810 – 14 בדצמבר 1865) היה פוליטיקאי אמריקאי שייצג את המחוז השלישי של טנסי בבית הנבחרים של ארצות הברית.

## ביוגרפיה
ויליאמס נולד ליד נוקסוויל, טנסי ב-23 באוקטובר 1810. לאחר השלמת לימודי הכנה, הוא למד באוניברסיטת מזרח טנסי ובאקדמיה הצבאית של ארצות הברית בווסט פוינט. הוא למד משפטים, התקבל ללשכת עורכי הדין והחל לעסוק בכך בנוקסוויל, טנסי. הוא התחתן עם מלינדה ר. ויליאמס ונולדו להם ארבעה ילדים.

ויליאמס נבחר כוויגי לקונגרסים ה-25, ה-26 וה-27, וכיהן מ-4 במרץ 1837 עד 3 במרץ 1843. הוא נכשל בניסיונו להיבחר מחדש ב-1842. לאחר מכן הוא עסק בעריכת דין בוושינגטון הבירה.

ויליאמס מונה לשופט של בית המשפט העליון הטריטוריאלי בדקוטה על ידי הנשיא אברהם לינקולן, וכיהן בתפקיד זה מ-1861 עד 1865. ההיסטוריון דואן רובינסון כתב על ויליאמס, ועל בן זמנו ב. פ. ויליסטון, כי "לא ויליסטון ולא ויליאמס השאירו תיעוד, או עשו רושם שממנו ניתן לברר כל שיפוט הולם של יעילותם".

ויליאמס מת בנוקסוויל, טנסי ב-14 בדצמבר 1865. הוא נקבר בבית הקברות אולד גריי בנוקסוויל. הוא היה בנו של הסנאטור האמריקני ג'ון ויליאמס.

## קישורים חיצוניים
*
* 

## הערות שוליים

קטגוריה:אמריקאים ילידי טנסי
קטגוריה:עורכי דין אמריקאים במאה ה-19
קטגוריה:בוגרי האקדמיה הצבאית של ארצות הברית
קטגוריה:חברי בית הנבחרים של ארצות הברית מטנסי
קטגוריה:חברי בית הנבחרים של ארצות הברית מטעם המפלגה הוויגית
קטגוריה:אמריקאים שנולדו ב-1810
קטגוריה:אמריקאים שנפטרו ב-1865
נאו-קונסרבטיזם: למה אנחנו צריכים את זה

**נאו-קונסרבטיזם: למה אנחנו צריכים את זה** הוא ספר משנת 2006 מאת דאגלס מאריי, העוסק בנאו-קונסרבטיזם (שמרנות חדשה) ומציע דרכים להתמודדות עם רצח עם, דיקטטורות והפרות זכויות אדם בעולם המודרני.

## רקע
בראיון ב-2006, מורי הסביר את הסיבות שהובילו אותו לכתיבת הספר:

## תקציר
בהקדמה לספר, כותב מאריי, "נאו-קונסרבטיזם איננה מפלגה פוליטית, או מערך חברתי, אלא דרך להסתכל על העולם. זוהי פילוסופיה שורשית ורלוונטית, שרק נראה שאינה קשורה למחשבה המודרנית מכיוון שיש זה כל כך מעט מחשבה מודרנית."

הספר מחולק לארבעה חלקים: "נאו-קונסרבטיזם בתיאוריה", "נאו-קונסרבטיזם בפועל", "יחסותיות ומלחמת עיראק" ו"נאו-קונסרבטיזם באמריקה".

בשנת 2006, מלאני פיליפס סיכמה את הטענות העיקריות של הספר כך:
* עבודתו של הפילוסוף הפוליטי האמריקני ליאו שטראוס עוותה מסיבות פוליטיות, והשפעתו ביצירת נאו-קונסרבטיזם הייתה מוגזמת.
* המאפיין המגדיר של הנאו-קונסרבטיזם הוא בהירות מוסרית ו"ההכרה שלו ברעות ההתמוטטות המוסרית הן באג'נדה המקומית של רלטיביזם מוסרי והן מחוצה לה".
* מדיניות החוץ של ארצות הברית לאחר ה-11 בספטמבר לא הוכתבה על ידי נאו-קונסרבטיזם, אלא הביאה לשילוב של חשיבה בין ניאוקוניים לשמרנים בסגנון ישן.
* ההשמצה של הנאו-קונסרבטיזם על ידי מה שמכונה ליברלים באירופה ובארצות הברית נובעת מהייאוש מכך שרק לניאוקונים יש מדיניות קוהרנטית להתמודדות עם רצח עם, דיקטטורות והפרות זכויות אדם, אבל לליברלים לא הייתה כזו.
* ההתנגדות למלחמת עיראק ניזונה משוויון ערך מוסרי, שנאת ישראל ונקמה תקשורתית מוטה נגד המערב.
* הנאו-קונסרבטיזם צריכה להציע דרך קדימה עבור המפלגה השמרנית הבריטית, שבמצבה הנוכחי היא האנטיתזה של האידיאל הנאו-שמרני.

## קבלה
באתר ConservativeHome כתב ג'רמי ברייר כי "ההומאז' הבוטח והמלומד שלו לנאו-שמרנות הוא גם תערוכה של וטיעון לבהירות מוסרית"

ברייר מסכם: "הספר הקצר המצטיין הזה, שנכתב תמיד בשנינות, אלגנטיות וכשרון, מאפשר לא רק להבין טוב יותר את העולם שבו אנו חיים, אלא להבין בבהירות יוקדת את החובות והאחריות שלנו בתוכו".

## לקריאה נוספת
* 

## קישורים חיצוניים
* דיון על הספר ב- *[[ניו סטייטסמן|New Statesman]]* מאת ג'ון לויד
* סקירה ותקציר של ספרו של אמיר טהרי *[[א-שרק אל-אווסט|באשרק אל אווסט]]*
* ראיון עם דאגלס מאריי ב- *The Stanford Review* על רבים מהנושאים הכלולים בספר
* 

## הערות שוליים

קטגוריה:ארצות הברית: היסטוריה פוליטית
קטגוריה:נאו-קונסרבטיבים
ליגת העל התאילנדית בכדורגל

**ליגת העל התאילנדית בכדורגל** (בתאית: ******), מכונה לעיתים קרובות **T1**, היא ליגת הכדורגל הבכירה בתאילנד. בליגה מתמודדות 16 קבוצות.

בהתאם לדירוג של AFC ליגה נמצאת במקום השביעי. בהתאם לכך לעונת 2025/2026 היא שלחה 3 נציגים לליגת האלופות האסייתית עילית ונציג לליגת האלופות האסייתית השנייה.
## היסטוריה
בתאילנד היה תחרויות כדורגל במסגרת ליגה מאז 1916. לפני הקמת הליגה התאילנדית, הרמה הגבוהה ביותר של כדורגל מועדונים הייתה ליגה החצי מקצוענית אשר התמודד בפורמט של טורניר מ-1916 עד 1995.

הליגה התאילנדית הוקמה בשנת 1996 על ידי התאחדות הכדורגל התאילנדית. (FA Thailand). 18 מועדונים שהתחרו בליגה החצי מקצוענית הוזמנו להצטרף לליגה. קבוצת הכדורגל של בנק בנגקוק הוכתרה כאלופה הראשון של ליגת הכדורגל של תאילנד בשנים 1996–1997.

לליגה התאילנדית היו במקור בין 10 ל-12 מועדונים עד שבשנת 2007 היא הורחבה ל-16 מועדונים.

בעונת 2009 החלו שינויים משמעותיים בליגת העל התאילנדית. בעקבות הקשחה בנוהלי הרישום בליגת האלופות של אסיה, התאחדות הכדורגל של תאילנד נאלצה להקשות את הנהלים ואילצה את המועדונים בליגה הבכירה להשלים את כל הרישיונות הנדרשים אחרת המועדונים לא יהיו זכאים לשחק בליגת האלופות. בעקבות זה נאלצו הקבוצות להפריד את עצמם מארגוני האם ונרשמו כרשויות הכדורגל עצמאיות.

## התחרות
עונת המשחקים נמשכת בדרך כלל מאוגוסט עד מאי, כאשר כל קבוצה משחקת 30 משחקים: שניים מול כל קבוצה, אחד בבית ואחד בחוץ. בליגה התאילנדית, רוב המשחקים משוחקים בערבי שבת וראשון, מדי פעם במשחקי רביעי ושישי בערב.

על ניצחון מוענקות 3 נקודות ועל תיקו נקודה בודדת.

בסיום העונה, קבוצות שסיימו את עונה בראש מעפילות לתחרויות AFC לפי דירוג הליגה. 3 קבוצות אחרונות יורדות לליגת משנה.

## אלופות לפי עונה

## אליפויות לפי קבוצות

## קישורים חיצוניים

* 
* נתונים מאתר rsssf
* נתונים מאתר globalsport
* נתונים מאתר transfermarkt
* נתונים מאתר soccerway

## הערות שוליים

קטגוריה:ליגות הכדורגל העליונות באסיה
ג'יימיסון גריר

**ג'יימיסון לי גריר** (באנגלית: **Jamieson Lee Greer**) הוא פקיד סחר אמריקאי המכהן כנציב הסחר ה-20 בממשלו השני של נשיא ארצות הברית, דונלד טראמפ. בעבר כיהן כשותף במשרד עורכי הדין King & Spalding.

## ביוגרפיה
ג'יימיסון גריר סיים את בית הספר התיכון פרדייז, קליפורניה, בשנת 1998 ולאחריהן היה שנתיים בשליחות בבריסל. הוא למד באוניברסיטת בריגהאם יאנג שם התמחה ביחסים בין-לאומיים. הוא למד תואר שני באוניברסיטת פריז במכון למדע המדינה פריז. מאוחר יותר הוא למד בבית הספר למשפטים של אוניברסיטת וירג'יניה.

גריר שירת כשופט בחיל האוויר של ארצות הברית. הוא שירת בקנזס ובטורקיה ואז עבר לעיראק שם שירת כראש המשפטים הצבאיים.

## קריירה
לאחר שעזב את חיל האוויר האמריקאי, עבד גריר במשרדי עורכי דין פרטיים המתמחים בדיני מסחר, כולל Skadden, Arps, Slate, Meagher & Flom. הוא ייצג את US Steel בתביעה נגד סין. והוא שותף במשרד עורכי הדין King & Spalding.

### ראש הסגל של נציב הסחר הבינלאומי של ארצות הברית
גריר שימש כראש הסגל של נציב הסחר של ארצות הברית בממשל טראמפ הראשון, רוברט לייטייזר בין השנים 2017 ל-2021.

### נציב הסחר הבינלאומי של ארצות הברית
בנובמבר 2024, לאחר ניצחונו בבחירות לנשיאות ארצות הברית, הנשיא הנבחר, דונלד טראמפ הודיע כי ימנה את גריר כנציב הסחר בממשלו השני וב-26 בפברואר 2025 אישר הסנאט האמריקאי את מינויו בהצבעה של 56 מול 43.
## קישורים חיצוניים

## הערות שוליים

קטגוריה:עורכי דין אמריקאים במאה ה-21
קטגוריה:נציבי הסחר של ארצות הברית
קטגוריה:נשיאות דונלד טראמפ הראשונה: אישים
קטגוריה:נשיאות דונלד טראמפ השנייה: אישים
אלכסה דבאלוס

**אלכסה דבאלוס דונאס** (באנגלית: **Alexa Davalos Dunas**; נולדה ב-28 במאי 1982) היא שחקנית אמריקאית. ידועה בזכות השתתפותה בסרטים "רידיק: המסע מתחיל" מ-2004 ו"התנגשות הטיטאנים" מ-2010, ובטלוויזיה ידועה בתפקידה בתור ג'וליאנה קריין בסדרה של אמזון פריים וידאו, "האיש במצודה הרמה" (2015–2019) ומתפקידה בתור קריסטין גיינס בסדרת המשטרה של CBS, "" (2021–2023).

## ראשית חייה
דבאלוס נולדה בפריז, צרפת להורים אמריקאים. אביה הוא הצלם ג'ף דונאס  ואימה היא השחקנית אליסה דבאלוס . דודתה היא המוזיקאית וזמרת הרוק דומיניק דבאלוס  וסבא שלה היה השחקן ריצ'רד דבאלוס . היא בילתה את רוב ילדותה בצרפת ובאיטליה, לפני שעברה לגור בניו יורק. היא הצהירה כי "אני נוטה לקלל בצרפתית לעיתים קרובות יותר מאשר באנגלית".

היא ממוצא ספרדי ופיני מצד אמה. משפחת אביה היא יהודית (סבה וסבתה היגרו מוילנה שבליטא). היא לא גדלה כדתייה, אף שלמדה זמן מה ב-בית ספר עברי.

דבאלוס עברה לבדה בגיל 17 לעיר ניו יורק. בתחילה היא עבדה כדוגמנית עבור צלמים כמו פיטר לינדברג. התשוקה שלה גדלה עד מהרה למשחק, והיא השתתפה בתיאטרון הפשפשים של אוף ברודוויי בניו יורק.

## קריירה
בשנת 2002, דבאלוס כיכבה יחד עם צ'רלי הופהיימר בסרט הקצר "רוחו של פ. סקוט פיצג'רלד", שהוקרן בפסטיבל הסרטים הבינלאומי בטורונטו של אותה השנה. באותה שנה היא שיחקה בסדרת הטלוויזיה "אנג'ל" בתפקיד גוון ריידן לשלושה פרקים. פריצת הדרך של דבאלוס הייתה בסרט המדע הבדיוני משנת 2004,,רידיק: המסע מתחיל" בו היא גילמה את קירה.

דבאלוס המשיכה לשחק בסרטים הוליוודיים: בשנת 2007, היא השתתפה בדרמה הרומנטית "חג האהבה". באותה שנה היא גם גילמה את סאלי בסרט "הערפל". בשנת 2008, דבאלוס שיחקה בסרט המלחמה "התנגדות", בבימויו של אדוארד זוויק. הופעתה זכתה לשבחים על ידי המבקרים. דבאלוס גילמה אתאנדרומדה בגרסה המחודשת של "התנגשות הטיטאנים", לצד סם וורת'ינגטון, ראלף פיינס וליאם ניסן. היא לא חזרה לסרט ההמשך "זעם הטיטאנים" שיצא בשנת 2012, עקב התנגשות בלוח זמנים.

בנוסף לתפקידיה הקולנועיים, היא גם הופיעה בסדרות טלוויזיה, ביניהן "איחוד" (2005–2006) ו-"עיר האספסוף" (2013).

בשנת 2015, דבאלוס החלה לשחק בסדרת הטלוויזיה "האיש בטירה הגבוהה" (2015–2019), סדרה של אולפני אמזון המבוססת על הרומן של פיליפ ק. דיק באותו השם. בסדרה זו היא שיחקה את ג'וליאנה קריין, הדמות הראשית בסדרה. לאחר מכן הופיעה קצרה בסדרה "המעניש".

בשנת 2021 עד לשנת 2023 דבאלוס שיחקה בסדרת הפשע "" של רשת CBS בתור הסוכנת המיוחדת קריסטין גיינס.

## חיים אישיים
דבאלוס היא חברה קרובה של השחקניות אמנדה ריגטי וקיילי לי, והייתה השושבינה של ריגטי בחתונתה.

דבאלוס התחתנה עם השחקן ג'וש סטיוארט ב-19 במאי 2019.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:אמריקאים ממוצא ספרדי
קטגוריה:אמריקאים ממוצא פיני
קטגוריה:אמריקאים ממוצא יהודי-ליטאי
קטגוריה:אמריקאיות שנולדו ב-1982
קטגוריה:אמריקאים שנולדו ב-1982
קלאודיה לופס

**קלאודיה נאיבה לופס הרננדז** (בספרדית: **Claudia Nayibe López Hernández**; נולדה ב-9 במרץ 1970) היא פוליטיקאית קולומביאנית. שימשה כסנאטורית וכמועמדת לסגנית נשיא קולומביה מטעם מפלגת "הברית הירוקה" . בשנת 2019 נבחרה לראשות עיריית בוגוטה, ובכך הייתה לאישה וללהט"בית הראשונה לעשות זאת.

## קורות חיים
נולדה כבכורה מבין שישה אחים. למדה כלכלה, ממשל ויחסים בין-לאומיים באוניברסיטה פרטית בקולומביה. בהמשך למדה מנהל ציבורי באוניברסיטת קולומביה וקיבלה תואר דוקטור במדע המדינה מטעם אוניברסיטת נורת'ווסטרן באילינוי.

### פוליטיקה
שימשה כאחראית על תחום הרווחה בעיריית בוגוטה במהלך כהונתו הראשונה של אנריקה פניילוסה. ב-2014 נבחרה לראשונה לסנאט של קולומביה מטעם מפלגת "הברית הירוקה".

בשנת 2016 הכריזה על מועמדותה לנשיאות קולומביה בבחירות של שנת 2018. בספטמבר 2017, הקונגרס המפלגתי בחר בה כמועמדת המפלגה לנשיאות. בהמשך החליטה להתמודד כסגנית הנשיא באיחוד אלקטורלי שאיגד תחתיו מספר מפלגות, בשם "קואליציית קולומביה", כשלתפקיד הנשיא הועמד מושל אנטיוקיה, סרחיו פחרדו. הצמד הגיע למקום השלישי וגרף כרבע מקולות הבוחרים בסיבוב הראשון.

ב-2019 נבחרה לראשות עיריית בוגוטה, כשבקמפיין הבחירות הדגישה את עמדותיה נגד השחיתות בעיר. ב-1 בינואר 2020 הושבעה לתפקיד, ובכך הפכה לאישה הראשונה, כמו גם לחברת הקהילה הגאה הראשונה, שנבחרה לתפקיד.

ב-2020 נבחרה לרשימת "100 הנשים" של ה-BBC.

בסוף אוקטובר 2023 נבחר קרלוס גלן לתפקיד ראש עיריית בוגוטה, והוא החליף את לופס ב-1 בינואר 2024.
## חיים אישיים
בשנת 2014 פורסם כי היא מנהלת מערכת יחסים עם המחוקקת אנג'ליקה לוזאנו קוראה. זוגיות זו הייתה נתונה ללחץ ציבורי, שכן החוק במדינה אוסר על שני חברי פרלמנט מאותה המפלגה להיות ידועים בציבור. עם זאת, לופז ולוזאנו הדפו את ההאשמות בטענה כי הן לא תקפות למקרה שלהן. ב-2019 הזוג התחתן.

## קישורים חיצוניים
* 

## הערות שוליים

קטגוריה:בוגרות אוניברסיטת קולומביה
קטגוריה:פוליטיקאים להט"בים
קטגוריה:פוליטיקאים קולומביאנים
קטגוריה:ראשי עיריית בוגוטה
קטגוריה:ילידות 1970
אני הנעורים

"**אני הנעורים**" הוא המיני-אלבום השני של הזמרת הישראלית נועם קלינשטיין. הוא יצא לאור ב-28 בנובמבר 2024 על ידי חברת ההפצה די-מיוזיק.

## רקע
נועם קלינשטיין היא בתם של ריטה ורמי קלינשטיין והתחילה את דרכה בדיבוב, אך כבר בגיל 4 כתבה שירים וידעה שמוזיקה תהיה חלק מרכזי בחייה. היא החלה לכתוב ולהלחין שירים בגיל 14. קלינשטיין השתתפה גם בסדרה "זיגי" בתפקיד רויטל וכתבה יומנים לדמויותיה כדי להתחבר לעולמן הפנימי.

נכון לשנת 2024, היא משחקת במחזמר "בלוז לחופש הגדול" בתיאטרון בית ליסין, ומשלבת בין משחק למוזיקה.

## קידום
קלינשטיין הוציאה ב-8 ביולי 2024 את הסינגל "אירוניה" מתוך האלבום, שנכתב בעקבות פרידה מבן זוג לשעבר שהיה מושבניק. קלינשטיין סיפרה כי הפרידה הייתה גם פרידה מהחוויה של חיי המושב, שהיו חדשים לה כעירונית, והקשר איתו הכיר לה עולם חדש של טבע, פשטות וחיים נטולי ציניות. שם השיר "אירוניה" משלב משחק מילים עם המילה "עיר" ומתאר גם הבדל בגישות החיים בין קלינשטיין לבן זוגה לשעבר. הקליפ לשיר צולם בחוף בתל אביב על גבול יפו, עם חברים קרובים, באווירה טבעית ואינטימית.

ב-19 בספטמבר, הוציאה סינגל שני מהאלבום בשם "פאניקה", אותו כתבה עם אורי כלטוב והלחינה יחד עם כלטוב ואביה, רמי קלינשטיין. השיר נכתב בהשראת אותו בחור מהשיר "אירוניה", שעזב אותה לטובת טיול אחרי צבא במזרח.

ב-1 באוקטובר הוציאה את השיר "שיר לאדיר", שנכתב לזכרו של אדיר מסיקה, בן זוגה של חברתה יולי, שנרצח בטבח בפסטיבל הנובה במהלך טבח שבעה באוקטובר בעת שהדף מחבלים יחד עם חבריו מתן אקשטיין ועילי נחמן ז"ל, מהמיגונית בה הסתתרו. אדיר הציל את חייה של זוגתו יולי רייטר ושתי חברות נוספות. קלינשטיין הייתה מעורבת בתהליך הכתיבה של "שיר לאדיר", שהתבסס על כ-100 פתקים שכתבה יולי בתקופות שונות של מערכת היחסים והאבל. יולי ביקשה מקלינשטיין לכתוב שיר אהבה לזכרו של אדיר לקראת ה-30 לזכרו, תוך התמקדות באהבה שלהם ולא באבל שלה. קלינשטיין תיארה את תהליך הכתיבה כהרכבת "הפאזל הכי עצוב בעולם".

בינואר 2025, השיר "די" יצא כסינגל שיווקי מתוך האלבום לתחנות הרדיו.

## הרכב
האלבום מתאפיין בהפקות אלקטרוניות ושיתופי פעולה עם מפיקים כמו עידו אוחיון, תום אלבז וג'ונתן אנטווי. קלינשטיין כתבה והלחינה את כל השירים באלבום. כל האלבום מוקדש לקשר שהיה לה עם אותו בן הזוג לשעבר, שהשפיע משמעותית על חייה.

## רשימת רצועות

## קישורים חיצוניים

## הערות שוליים

קטגוריה:מיני-אלבומים מ-2024
קטגוריה:מיני-אלבומים בעברית
קטגוריה:אלבומי חברת די-מיוזיק
דן שוורצפוקס

**דן שוורצפוקס** הוא רופא פנימי ישראלי, סגן מנהל המרכז הרפואי סורוקה. משיא משואת יום העצמאות ה-76 למדינת ישראל.

## ביוגרפיה
דן הוא בנם של ליז ושמעון שוורצפוקס. נולד בפריז, צרפת. עלה ארצה בשנת 1964. למד בישיבה התיכונית נתיב מאיר, התגייס בשנת 1982 לגדוד שקד, והיה בדור המייסד של חטיבת גבעתי, שם שירת כמפקד פלוגת מסלול, כמפקד פלוגה בקורס קציני חי"ר וכמפקד פלוגת הסיור של גבעתי. נבחר כקצין המצטיין של חיל הרגלים בשנת 1985.

לאחר שחרורו מצה"ל, החל בלימודי רפואה באוניברסיטת בן-גוריון בנגב. סיים בהצטיינות את התמחותו במחלקה פנימית א׳ במרכז הרפואי סורוקה בשנת 2001. לאחר סיום ההתמחות מונה למנהל המרפאה של הקריה למחקר גרעיני. במקביל, שימש כרופא בכיר במחלקה פנימית א׳ בסורוקה, וכרופא משפחה בקיבוץ עלומים - תפקיד אותו הוא מבצע עד היום. בשנת 2015 מונה למנהל היחידה למיון פנימי ואמבולטורי במרכז הרפואי סורוקה, ומשנת 2017 משמש גם כסגן מנהל בית החולים.

במקביל ללימודיו ולעבודתו הרפואית, התקדם בתפקידיו הצבאיים כמפקד במילואים. בשנת 1993 סיים קורס קורס מג"דים, ובשנת 1997 ביצע השתלמות מפקדי חטיבות. בין השאר, שירת בחטיבה 5 בתפקידי מ"פ, מג"ד 7020, וסגן מפקד החטיבה בקרב בג'נין במהלך מבצע חומת מגן.

שוורצפוקס הוא פרופסור לרפואה פנימית בפקולטה לרפואה באוניברסיטת בן-גוריון בנגב. היה ממובילי קבוצת המחקר DIRECT יחד עם איריס שי אודות ההשפעות הבריאותיות של תזונה ים-תכונית בקרב עובדי הקריה למחקר גרעיני.

תושב באר שבע, נשוי לנורית לבית בודנהיימר, אב לעשרה וסב לנכדים.

## פרסים והוקרה
פרס העובד המצטיין, הקריה לאנרגיה אטומית, שנת 2002.

בשנת 2006 זכה בפרס אות המופת לרופא, של האגודה לרפואה ולמשפט בישראל.

פרס ראש הוועדה לאנרגיה אטומית לשנים 2009–2010.

פרס מנכ"ל הכללית לאיכות לשנת 2017.

בשנת 2023 זכה בפרס הר"י למצוינות בין-אישית.

בשנת 2024, עבור תפקודו סביב ולאחר אירועי טבח שבעה באוקטובר, היה ממשיאי משואת הרפואה והשיקום ביום העצמאות ה-76 למדינת ישראל.

## קישורים חיצוניים

* 
* 
* 
** , ד"ר דן שוורצפוקס, תיאור אישי של אירועי טבח שבעה באוקטובר

## הערות שוליים

קטגוריה:סגל המרכז הרפואי האוניברסיטאי סורוקה
קטגוריה:מפקדי סיירת גבעתי
קטגוריה:משיאי משואה ביום העצמאות: 2024
קטגוריה:רופאים פנימיים ישראלים
קטגוריה:הקריה למחקר גרעיני – נגב
קטגוריה:עלומים (קיבוץ): אישים
קטגוריה:בעלי תואר דוקטור לרפואה מאוניברסיטת בן-גוריון בנגב
קטגוריה:חטיבה 5
הפארק הסולארי ראטסטי

**הפארק הסולארי ראטסטי** (ברומנית: **Rătești Solar Park**) הוא מערכת חשמל פוטו-וולטאית גדולה, הבנויה על 1.7 קילומטרים הממוקם בעיר ראטסטי  ברומניה. הפארק מכיל כ-135,000 פאנלים סולריים חדישים בעלי טכנולוגיה מתקדמת. קיבולת החשמל הכוללת של המתקן עומדת על 155 מגה-וואט, והוא הושלם באוקטובר 2023. הפארק הסולארי מסוגל לספק חשמל לכ-100,000 בתים, ועלות ההקמה שלו הסתכמה ביותר מ-100 מיליון אירו.

## הערות שוליים

קטגוריה:תחנות כוח סולאריות
קטגוריה:רומניה: אנרגיה
לואיס תאובלד

**לואיס תאובלד** (באנגלית: **Lewis Theobald**; 2 באפריל 1688 (הטבלה) - 18 בספטמבר 1744) היה מחזאי ועורך ספרותי אנגלי. העורך השיטתי הראשון של מחזות ויליאם שייקספיר (שגם נטל לעצמו חירויות רבות בעריכתם). הטקסטים של מחזות שייקספיר בעריכתו שימשו להצגה בימתית לאורך כמאה שנה, עד שנערכו עריכות המבוססות על כתבי היד המקוריים ודפוסים מוקדמים.

## חייו ויצירתו
תאובלד נולד בקנט לפטר תאובלד, עורך דין ואשתו השנייה מרי. תאובלד זכה לחינוך פרטי בתחום הלימודים הקלאסיים ובצעירותו התמחה אצל עורך-דין בלונדון. כבר כצעיר פרסם "אודה על פי פינדארוס על איחוד אנגליה וסקוטלנד" (*A Pindaric Ode on the Union of Scotland and England*) ב-1708 הוצג מחזהו "הכלה הפרסית" בתיאטרון דרורי ליין. ב-1714 תרגם לאנגלית את פיידרוס מאת אפלטון. שנה לאחר מכן תרגם את אלקטרה, איאס ואדיפוס המלך לסופוקלס. באותה תקופה החליט כנראה לנטוש את עולם עריכת הדין ולהתמקד במחזאות. בשנים שלאחר מכן הוצגו ארבעה מחזות שלו בתיאטרון דרורי ליין, Harlequin Sorcerer (1725), Apollo and Daphne (1726), The Rape of Proserpine (1727), ו-Perseus and Andromeda (1730), בשיתוף פעולה עם המלחין יוהאן ארנסט גאליארד.

תרומתו לעולם השייקספירי החלה ב-1726 עם פרסומו של הקובץ *Shakespeare Restored*, שכותרת המשנה שלו הייתה "מדגם של טעויות רבות, אשר הוכנסו או הושמטו על ידי מר פופ במהדורה שלו; בכוונה לא רק לתקן את המהדורה האמורה, אלא לשחזר את הקריאה הנכונה של שייקספיר בכל המהדורות מעתה ולהבא". המהדורה של פופ אכן לא הייתה ביקורתית ונפלו בה טעויות רבות, אשר חלקן הוכנסו על ידיו במטרה "להחליק" את הטקסט וחלקן טעויות במקור בו השתמש (בעיקר מהדורת הפוליו הראשונה) ומהן התעלם. אכן, בהדפסה הנוספת של מהדורת פופ למחזות שייקספיר (1728), שולבו רבים מתיקוניו של תאובלד, על אף טענתו של פופ בהקדמה שהוא כמעט לא שילב במהדורתו את התיקונים של תאובלד. בשנת 1733 הוציא תאובלד מהדורה משלו לכל כתבי שייקספיר בשבעה כרכים בהוצאתו של ג'ייקוב טונסון, בעל הזכויות הרשמי להוצאת כתבי שייקספיר. מהדורה זו, שנסמכה על קריאה ביקורתית של מהדורת הפוליו הראשונה ומהדורת הפוליו השלישית ומהדורות הקוורטו השונות של המחזות, הייתה למהדורה המוסמכת, הנפוצה ונחשבה לאמינה ביותר למשך עשרות שנים. תאובלד ערך שינויים בטקסטים שהיו מוכרים עד זמנו, בתואנה של תיקון טעויות. עם זאת, על אף הצהרתו שהוא "מחזיר עטרה ליושנה" לאחר עיוותיו של פופ, הוא שילב בטקסט שלו שינויים פואטיים שערך אלכסנדר פופ, מבלי להודות בכך. בהמלך ליר, למשל, הכניס תאובלד שינויים רבים ביחס לטקסט מהדורות הקוורטו והפוליו שהיו לפניו על מנת "לשפר" או "לתקן" את שייקספיר ולהפוך אותו לנהיר לקהל, גם במחיר השמטת קטעים או הכנסת מילים שלא היו בטקסט המקורי.

## קישורים חיצוניים

* מהדורת תאובלד 1733 (מהדורת פקסימיליה)
* 

## לקריאה נוספת

* Margaret J. M. Ezell, "'The Great Business of Poetry’: Poets, Pastoral, and Politics, The Oxford English Literary History: Volume V: 1645-1714: The Later Seventeenth Century pp. 472–502
* Carly Watson, "From Restorer to Editor: The Evolution of Lewis Theobald's Textual Critical Practice", The Library, Volume 20, Issue 2, June 2019, pp. 147–171


## הערות שוליים

קטגוריה:ויליאם שייקספיר
קטגוריה:מחזאים אנגלים
קטגוריה:עורכים ספרותיים
קטגוריה:אנגלים שנולדו ב-1688
קטגוריה:אנגלים שנפטרו ב-1744
ג'יימס קלייבורן

**ג'יימס רוברט קלייבורן** (באנגלית: **James Robert Claiborne**; 22 ביוני 1882 – 16 בפברואר 1944) היה עורך דין ופוליטיקאי אמריקאי מסנט לואיס, מיזורי. הוא ייצג את מיזורי בבית הנבחרים של ארצות הברית מ-1933 עד 1937.

## ביוגרפיה
קלייבורן נולד ב-22 ביוני 1882 בסנט לואיס, מיזורי, למד בבתי הספר הציבוריים וסיים את לימודיו במחלקה למשפטים של אוניברסיטת מיזורי בקולומביה ב-1907. הוא התקבל ללשכת עורכי הדין באותה שנה והחל לעסוק בכך בסנט לואיס. הוא הרצה בבית הספר למשפטים באוניברסיטת סנט לואיס במשך כמה שנים.

הוא היה מועמד לשופט של בית המשפט המחוזי של המחוז השיפוטי השמיני ב-1924, אולם לא נבחר; הוא נבחר כדמוקרטי לקונגרסים ה-73 וה-74. הוא לא נבחר מחדש ב-1936; לאחר מכן עסק בעריכת דין בסנט לואיס עד מותו ב-16 בפברואר 1944, ונקבר בבית הקברות אוק גרוב שם.

## קישורים חיצוניים
* 
* 

קטגוריה:אמריקאים ילידי מיזורי
קטגוריה:סנט לואיס: אישים
קטגוריה:בוגרי בית הספר למשפטים באוניברסיטת מיזורי
קטגוריה:חברי בית הנבחרים של ארצות הברית ממיזורי
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:אמריקאים שנולדו ב-1882
קטגוריה:אמריקאים שנפטרו ב-1944
קירקוס מקסימוס (מטרו רומא)

**תחנת קירקוס מקסימוס** (הידוע בשם: **סירקו מאסימו**) היא תחנה תת-קרקעית בקו B של המטרו של רומא. התחנה ממוקמת בקצה המזרחי של קירקוס מקסימוס, שעל שמו היא נקראת, וליד המטה של ארגון המזון והחקלאות של האו"ם. לתחנה שתי יציאות נפרדות משני צידי דרך אוונטינו.

## היסטוריה
התחנה נחנכה ב-9 בפברואר 1955, וכמו כל התחנות בקטע טרמיני - לורנטינה שופצה מחדש בשנת 1989.

עד שנת 2002 שכן האוביליסק סטלת אקסום בסביבת התחנה.

בשנת 2025 עברה התחנה שיפוץ לרגל 80 שנות פעילות של ארגון המזון והחקלאות של האו"ם.

## שירותים
* 24x24 פיקסלים|Biglietteria מכונת כרטיסים אוטומטית
* 24x24 פיקסלים|WC שֵׁרוּתִים
## קישורים חיצוניים

## הערות שוליים

קטגוריה:סן סבא
קטגוריה:ריפה
קטגוריה:רומא: תחנות רכבת תחתית
קאבור (מטרו רומא)

**תחנת קאבור** (באיטלקית: **Stazione Cavour**) היא תחנת רכבת תחתית תת-קרקעית בקו B של הרכבת התחתית של רומא. התחנה שוכנת ברובע מונטי, וממוקמת בכיכר סובורה בסמיכות לוויה קאבור שעל שמה היא קרויה. בשל מיקומה המרכזי, התחנה משמשת כנקודת גישה נוחה לאתרים תיירותיים והיסטוריים רבים בלב רומא הבירה.

## מבנה התחנה
[ממוזער|הכניסה לתחנה לכיוון [תחנת רביביה|רבּיבּיה/ג'וניו]]התחנה ממוקמת ברובה מתחת לכיכר סובורה המהווה מוקד תנועה מרכזי ברובע מונטי ומשמשת את נוסעי קו B. תחנת קאבור מתאפיינת במבנה ארכיטקטוני ותפעולי ייחודי, הנובע במידה רבה מהאילוצים של בניית תשתיות תת-קרקעיות מתחת לאזור היסטורי עתיק וצפוף.

מאפיין בולט של מבנה התחנה הוא היעדר מעבר תת-קרקעי בין שני הרציפים. בשונה מתחנות רבות אחרות ברשת המטרו של רומא. הכניסות והיציאות של התחנה מופרדות לחלוטין זו מזו בהתאם לכיוון הנסיעה של הרכבות.

הגישה המיידית הזו לרחוב הופכת את התחנה לנוחה מאוד עבור תיירים, אך המעברים הצרים והעומס בפתחי היציאה הופכים את התחנה גם למוקד אטרקטיבי עבור כייסים, עד כדי מקרים שבהם נדרשה סגירה זמנית של שערי התחנה לשם טיפול משטרתי באירועי כיוס.

## היסטוריה
תחנת קאבור היא חלק מקו הרכבת התחתית הראשון שנבנה ברומא ובאיטליה כולה, קו B. העבודות להקמת הקו והתחנה החלו עוד בשנות ה-30 של המאה ה-20, כחלק מפרויקט תשתית נרחב שנועד לקשר את תחנת הרכבת רומא טרמיני לאזור התערוכה העולמית שתוכננה להתקיים ברומא בשנת 1942. עם זאת, פרוץ מלחמת העולם השנייה הוביל להקפאת עבודות הבנייה לשנים ארוכות, והעבודות רק התחדשו בשנת 1947.

התחנה נחנכה באופן רשמי רק ב-9 בפברואר 1955 ונפתחה לציבור הרחב ביום שלמחרת.

## שירותים
* קישור=https://it.wikipedia.org/wiki/File:Feature_ticket_office_inv_2.svg|24x24 פיקסלים|Biglietteria מכונת כרטיסים אוטומטית
* קישור=https://it.wikipedia.org/wiki/File:Aiga_toilets_inv.svg|24x24 פיקסלים|WC שירותים

## החלפות
קישור=https://it.wikipedia.org/wiki/File:Aiga_bus_inv.svg|24x24 פיקסלים|Fermata autobus תחנת אוטובוס של ATAC

## קישורים חיצוניים

## הערות שוליים

קטגוריה:מונטי
קטגוריה:רומא: תחנות רכבת תחתית
תחנת פירמיד (מטרו רומא)

שמאל|ממוזער| תחנת פירמיד 2024

**פירמיד** היא תחנה בקו B של המטרו של רומא.

## היסטוריה
תחנת פירמיד, נבנתה בסמוך לפירמידת קסטיוס ולוקחת את שמה ממנה.

בדומה לתחנת אוסטיאנזה הסמוכה, היא דוגמה לארכיטקטורה מהתקופה הפאשיסטית. היא עוצבה על ידי האדריכל מרצ'לו פיצ'נטיני, המאופיין בגאומטריה פשוטה ובקירוי לבן באמצעות לוחות טרוורטין. הכניסה לתחנה משקיפה על שער סנט פאולוס והאטריום הפנימי של הבניין גדול מאוד ומאפשר גישה ישירה הן לרכבות בקו B והן לתחנת רומא-לידו.

התחנה נחנכה ב-9 בפברואר 1955, וכמו שאר התחנות בקטע טרמיני - לורנטינה, גם פירמיד שופצה בשנת 1989 .

בשנת 1990 נפתח מעבר תת-קרקעי לחיבור בין תחנת פירמיד לתחנת אוסטיאנזה וגישה שנייה עם אטריום צמוד נוצרה, מאולם זה ניתן להגיע גם לרציף 1 של תחנת פורטה סנט פאולוס של רומא לידו. בשנים הראשונות של הפעילות הייתה כמות נאה של נוסעים, שהגיעה בעיקר מקו אוסטיה, לאור מיקומה המבוזר של התחנה בקרבתהלאוונטינו וטסטאצ'יו . לאחר מכן התנועה המשיכה לגדול עם השנים עד שהגיעה לרמות של היום.

רציפי הרכבת התחתית ממוקמים בתוך תעלה פתוחה, מקרה ייחודי בכל הרשת הרומית, וניתן לגשת אליהם באמצעות מעליות או מדרגות נעות; על הרציף לכיוון רבּיבּיה/ג'וניו ישנה גם קפלה קטנה המוקדשת לקדוש הנוצרי פיליפו נרי. מנקודת מבט תיירותית, התחנה ממוקמת בסמוך ל-פירמידת קסטיוס, שממנה היא מקבלת התחנה שמה, ולשער סנט פאולוס.

## מבנים ומערכות
התחנה חולקת גישה עם תחנת שער סנט פאולוס השכנה, ובאמצעות מעבר מקורה, היא מחוברת גם לתחנת רומא אוסטיאנזה בקו הרכבת רומא-לידו.

אטריום התחנה מכיל מספר פסיפסים של אנריקו קסטלני ובוורלי פפר, הזוכים בתחרות *ארטמטרו רומא* .

## שירותים
* 24x24 פיקסלים|Biglietteria מכונת כרטיסים אוטומטית
* 24x24 פיקסלים|WC שירותים

## תחבורה ציבורית העוברת בסמוך לתחנה
* 24x24 פיקסלים|Stazione ferroviaria תחנת רכבת ( רומא אוסטיאנזה )
* 24x24 פיקסלים|Stazione ferroviaria תחנת רכבת (רומא פורטה סן פאולו, רכבת רומא-לידו )
* 24x24 פיקסלים|Fermata tram תחנת חשמלית (P.le Ostiense/MB, קו 3 )
* 24x24 פיקסלים|Fermata autobus תחנת אוטובוס ATAC
## קישורים חיצוניים

## הערות שוליים

פירמיד
סכר הידידות איראן–טורקמניסטן

**סכר הידידות איראן–טורקמניסטן** (בפרסית: **سد دوستی**, תעתיק: **סד דוסטי**; בטורקמנית: **Dostluk Suw Howdany**, תעתיק: דוסטלוק סו הוואדאני) הוא סכר על  שהוא חלק מהגבול הבין-לאומי בין איראן לטורקמניסטן.

## היסטוריה
בשנת 1921 נחתם ההסכם הראשון בין איראן וברית המועצות לפיתוח נהר הארירוד. בשנת 1958 הסכימו המדינות לערוך בדיקת היתכנות שנערכה בין השנים 1974–1979. בשנת 1983 ההסכם אושר ובשנת 1991 (לאחר פירוק ברית המועצות) נחתם הסכם חדש בין איראן לטורקמניסטן.

ב-1996 התחיל פרויקט הסטה של קטע הנהר.

בשנת 2000 נחתם הסכם בין שתי המדינות לביצוע העבודה, בניהול משותף ובין השנים 2001–2004 בוצעו העבודות.

הסכר הושלם ב-2004, ושתי המדינות הסכימו שלכל אחת תהיה זכות שווה למי הנהר, המסתכמים ב-820 מיליון מטרים מעוקבים. הסכר נפתח באופן רשמי ב-12 באפריל 2005.

## מטרות הסכר
ממוזער|מאגר המים - סכר הידידות
* מים להשקיה חקלאית.
* אספקת מים עירונית.
* ייצור אנרגיה הידרואלקטרית.

## מאפיינים הנדסיים
הסכר הוא סכר עפר עם ליבת חימר גובה הסכר הוא 78 מטרים, אורך רום הסכר הוא 655 מטרים ורוחב רום הסכר הוא 15 מטרים.

נפח המאגר הוא 1,250 מיליון מטרים מעוקבים, וספיקת המים השנתית היא 730 מיליון מטרים מעוקבים.

הסכר מייצר 16 מגהוואט מאנרגיה הידרואלקטרית על ידי 3 טורבינות מסוג .

## קישורים חיצוניים

## הערות שוליים

קטגוריה:איראן: סכרים
קטגוריה:טורקמניסטן: מבנים
הסבון בכה מאוד

"**הסבון בכה מאוד**" הוא שיר ילדים שכתבה הסופרת מרים ילן-שטקליס. המוזיקאי צביקה פיק הלחין את השיר, וביצע אותו בפסטיבל שירי הילדים מס' 2, בשנת 1981. פיק זכה עם השיר במקום השני בפסטיבל. לצידו של פיק, הופיע הילד בן ה-11, גיל עקיביוב, כיום זמר, פסנתרן, מלחין ומעבד מוזיקלי, חסיד חב"ד. לשיר יש עוד שני לחנים נוספים: של שמוליק קראוס ושל דפנה אילת. 

## אודות השיר

השיר מדבר על הילד דני, שאינו רוצה להתרחץ. אמצעי הניקיון בחדר האמבטיה, הסבון, מברשת השיניים, משחת השיניים והברז עצובים וכועסים שדני שכח מהם. לדברי המשוררת ילדי הגן יימנעו מלשחק עם דני המלוכלך, וחברתו הדסה הקטנה לא תצליח לזהות אותו, ולכן תסתתר מפניו בפינת הגן.
לדברי נועה רוזן (שסבו של בעלה, הוא אחיה של מרים ילן-שטקליס): "הדסה הקטנה היא האחיינית של המשוררת מאחיה הבכור מולה (שמואל). ואילו דני שמופיע גם בשירים נוספים של ילן-שטקליס, הוא ככל הנראה, דני וולף (לימים סגן נשיא הטכניון). מרים ילן-שטקליס הכירה אותו כבן של ידידים בחיפה ושיבצה את שמו בשירים".

השיר פורסם בספרי שירי הילדים של ילן-שטקליס:
* **[[אצו רצו גמדים]]**, הוצאת דביר, 1939.
* **[[שיר הגדי]]**, הוצאת דביר, 1960
* **[[פרח נתתי לנורית]]**, הוצאת דביר-כנרת-זמורה-ביתן, 2005.

## פסטיבל שירי הילדים
בשנת 1981 התחרה השיר בפסטיבל שירי הילדים שהתקיים בחג החנוכה. צביקה פיק הלחין את השיר וביצע אותו. השיר הגיע למקום השני, ומאז הפך לשיר ילדים אהוב ופופולרי, שזכה לביצועים של זמרים נוספים, כגון: ציפי שביט, שמוליק קראוס, עוזי חיטמן, אדם, ורינת גבאי.

## קישורים חיצוניים
* '''הסבון בכה מאוד''', באתר הספרייה הלאומית
* 
* 
* 

## הערות שוליים

קטגוריה:שירי 1981
קטגוריה:שירי צביקה פיק
קטגוריה:שירי פסטיבל שירי הילדים
קטגוריה:שירים בעברית
קטגוריה:שירים שנכתבו על ידי מרים ילן-שטקליס
קטגוריה:שירים שהולחנו על ידי צביקה פיק
קטגוריה:שירי ילדים
אמין אבו ראשד

**אמין ע'אזי אבו ראשד** (בערבית: **أمين غازي أبو راشد**; באנגלית: **Amin Ghazi Abu Rashed**; נולד ב-10 באוקטובר 1967) הוא טרוריסט פלסטיני תושב הולנד, בכיר בהנהגת חמאס באירופה.

## פעילות טרור
הוא נחשב לראש חמאס בהולנד וראש ארגון הטרור קרן אסראא. נטען שהוא מכונה לעיתים גם "אמין אבו אבראהים", ושיש לו קשר גם לארגונים 'הפלטפורמה הפלסטינית לזכויות אדם וסולידריות' (PPMS) וקרן ארץ הקודש.

בשנת 2010 היה ממארגני המשט הטורקי לעזה. הוא נעצר על ידי חיילי צה"ל וגורש מאוחר יותר חזרה להולנד.

בשנת 2013 הכריז עליו שר הביטחון בוגי יעלון כהתאחדות בלתי מותרת, יחד עם אישים וארגונים הקשורים לארגון הטרור חמאס באירופה.

בשנת 2022 התפרסמה ברשת 13 הסדרה "שתולה" ובה נחשפה פעילותו לגיוס כספים באירופה לטובת חמאס. בעקבות הפרסום הוא ובתו נעצרו, ונתפסו מאות אלפי דולרים שהחזיק במזומן. מאוחר יותר בתו שוחררה, ומעצרו הוארך בבית המשפט.

לאחר מעצרו פורסם כי ארגון סאמידון, המוכרז בישראל כארגון טרור (חלק מהחזית העממית), פעל להגנתו המשפטית. מאוחר יותר הוצא הארגון מחוץ לחוק גם בהולנד.

ביוני 2023 חתם שר הביטחון יואב גלנט על צו תפיסה נגד כספי טרור השייכים לאבו ראשד.

## חיים אישיים
הוא מתגורר ברוטרדם, הולנד. אשתו מכונה לעיתים "אום אבראהים".

## קישורים חיצוניים

* 

## הערות שוליים

קטגוריה:פלסטינים
קטגוריה:פעילי חמאס
קטגוריה:טרור פלסטיני
קטגוריה:רוטרדם: אישים
קטגוריה:פלסטינים שנולדו ב-1967
סכר כארון-3

**סכר כארון-3** (בפרסית: **سد کارون ۳**) הוא סכר שנבנה על נהר כארון במחוז ח'וזסתאן, איראן.

## מיקום
הסכר נבנה על נהר כארון, כ-110 קילומטרים מערבית מסכר מסג'ד סולימאן, כ-32 קילומטרים מערבית לעיר  כ-140 קילומטרים, בקו אווירי, צפונית מזרחית לעיר אהוואז, כ-610 ק"מ משפך נהר כארון. הסכר נבנה בתוך נקיק סלעי צר.

## היסטוריה
הסקר והמחקר הראשוני החלו על ידי חברה קנדית בשנת 1978 ונמשכו עד 1989. על פי הממצאים נבנו כביש גישה וגשר (גשר הקשתות הגדול ביותר באיראן) וכן מחנה זמני (1994-1991) ובניית הסכר ותחנת הכוח החלו ב-1994 והסתיימו ב-2004.

בהמשך נבנה סכר כארון-4.

## מטרות הסכר
לסכר היו שלוש מטרות עיקריות:

# הפקת אנרגיה הידרואלקטרית מזרימת הכארון.
# שליטה על שיטפונות.
# אגירת מים לצורכי השקיה.
ממוזער|סכר כארון-3

## נתונים ומאפיינים
### הסכר<small></small>
* סכר קשת כפולה מבטון.
* גובהו מעל סלע התשתית: 205 מטרים.
* אורך הסכר ברומו: 462 מטרים.
* רוחב רום הסכר: 6 מטרים.
* רוחב בסיס הסכר: 29.5 מטרים.
* נפח גוף הסכר: 103,000 מטרים מעוקבים.

### הפקת חשמל
תחנת כוח תת-קרקעית בעלת הספק 2000 מגהוואט המורכבת משמונה יחידות של 250 מגהוואט.

### האגם
* הסכר יוצר מאגר בקיבולת מים מרבית: 3 מיליארד מטרים מעוקבים.

## בעיות
לצורך הקמת מאגר המים פונו כמה כפרים ממקומם ואחרים נשארו ללא כבישי גישה (נכון ל-2013).

## גלריה

קובץ:Karoon3 (2).JPG|טקסט=The dam's lake|האגם של הסכר
קובץ:Karoon3 (6).JPG|מבט על הסכר

## ראו גם

## קישורים חיצוניים
* 

## הערות שוליים

כארון-3
קטגוריה:ח'וזסתאן: מבנים
מיכאיל קאוולשווילי

**מיכֵאיל** גוראמיס דזה **קַאוֶולָאשווילי** (בגאורגית: **მიხეილ გურამის ძე ყაველაშვილი**; נולד ב-22 ביולי 1971) הוא פוליטיקאי וכדורגלן עבר גאורגי, ממייסדי מפלגת כוח העם  בגאורגיה, המכהן כנשיא גאורגיה מטעם מפלגת החלום הגאורגי .

## קריירה
### ככדורגלן
הוא החל את קריירת המשחק במדי לוקומוטיב טביליסי ולאחר מכן עבר לדינמו טביליסי, איתה זכה באליפות גאורגיה שש פעמים (1990–1995). ב־1995 עבר למועדון הרוסי ספרטק ולדיקווקז, איתה זכה באליפות רוסיה.

ב־1996 עבר למנצ'סטר סיטי. לאחר שהמועדון ירד ליגה, הושאל קאבלשווילי לגראסהופר השווייצרית, כיוון שלא שיחק מספיק משחקים בליגה כדי לקבל אישור לשחק בליגת המשנה. בעשר השנים הבאות שיחק במועדונים שונים בשווייץ. במחצית השנייה של 2004, הוא הושאל לאלניה ולדיקווקז למשך שישה חודשים ולבסוף פרש ממשחק לאחר ששיחק זמן קצר בשווייץ לאחר מכן.

הוא שיחק 46 משחקים בנבחרת גאורגיה, כבש 9 שערים.

### כפוליטיקאי
לאחר פרישתו ממשחק, הצטרף לפוליטיקה. ב-2016 נבחר לפרלמנט מטעם מפלגת החלום הגאורגי, עזב אותה בשנת 2022 והקים תנועה פוליטית בשם כוח העם המחזיקה בעמדות אנטי-מערביות .

קאוולשווילי שיתף פעולה עם מפלגת השלטון בניסוח "חוק הסוכנים הזרים" , המחייב ארגונים המקבלים יותר מ-20% מהמימון שלהם מחו"ל להירשם כסוכנים זרים. החוק עבר ב-2024 למרות מחאות נרחבות שהביעו חשש מפני ניצולו לרדיפת מתנגדי השלטון. 

בדצמבר 2024 הוא נבחר לנשיא גאורגיה בהצבעה של חברי מפלגת השלטון ותומכיה בפרלמנט, בעוד שהאופוזיציה החרימה את ההליך בשל סירובה לקבל את תוצאות הבחירות לפרלמנט שנערכו באוקטובר. 

## קישורים חיצוניים

## הערות שוליים

קטגוריה:פוליטיקאים גאורגים
קטגוריה:טביליסי: אישים
קטגוריה:כדורגלני מנצ'סטר סיטי
קטגוריה:כדורגלני דינמו טביליסי
קטגוריה:כדורגלני לוקומוטיב טביליסי
קטגוריה:כדורגלני אלניה ולדיקווקז
קטגוריה:גאורגים שנולדו ב-1971
מייק מישו

**מייקל הרמן מישו** (באנגלית: **Michael Herman Michaud;** נולד ב-18 בינואר 1955) הוא איש עסקים ופוליטיקאי אמריקאי. מישו שירת כחבר בבית הנבחרים של ארצות הברית מטעם המחוז ה-2 של מיין משנת 2003 עד 2015 מטעם המפלגה הדמוקרטית. מישו דובר צרפתית והיה חבר הקונגרס דובר הצרפתית הראשון שנבחר למשרה פדרלית במיין.

## קריירה פוליטית
מישו נבחר לבית הנבחרים של מיין בשנת 1980 מטעם המחוז ה-134. לתפקיד זה זכה להיבחר מחדש ב-1982, 1984, 1986, 1988, 1990 ו-1992.

בשנת 1994 התמודד לסנאט של מיין. בבחירות הכלליות ניצח את הסנאטור המכהן כשגרף 58% מהקולות. הוא נבחר מחדש ב-1996, 1998 ובשנת 2000. באותה השנה נבחר פה אחד לנשיא הסנאט, לאחר שסיעתו הגיעה לפשרה עם הסיעה הרפובליקנית בנוגע לזהות הנשיא.

ב-2002 ניצח בבחירות המקדימות הדמוקרטיים למושב הקונגרס מטעם המחוז ה-2 של מיין. הבחירות הכלליות צברו תשומת לב ברחבי ארצות הברית, שכן היה זה מקרה יוצא דופן בו המועמד הדמוקרטי דווקא התנגד להפלות בעוד שהמועמד הרפובליקני החזיק בדעה ההפוכה. מישו ניצח את יריבו בפער של 4%. מישו נבחר מחדש לתפקיד ב-2004, 2006, 2008, 2010 ו-2012. היה חבר בוועדת העסקים הקטנים, ועדת התחבורה והתשתיות וועדת החקלאות.

ב-2013 נבחר בפריימריז הדמוקרטיים לבחירות למושלות מיין. בבחירות הכלליות הפסיד למושל הרפובליקני המכהן, פול לה-פייג'.

## עמדות
מישו חבר באספת ה"Blue Dog Democrats", שמאגדת דמוקרטים שמחזיקים בעמדות שמרניות. בתקופת כהונתו היה הנציג היחיד מניו אינגלנד שהשתייך לתא. מישו החזיק בתחילת הקריירה בעמדות שמרניות בכל הנוגע להפלות. כאשר נבחר ב-2003, ארגון "Reproductive Freedom for All" שמדרג את המחוקקים בארצות הברית לפי תמיכתם בחקיקה שמעגנת את הזכות להפלות מלאכותיות נתן לו ציון של 10% בלבד. אולם, בין השנים 2010–2013 קיבל ציון של 100% מהארגון.

מישו היה פעיל במהלך כהונתו בקונגרס למען שיפור תנאיהם של יוצאי הצבא ותמך בהעברת חקיקה שהעניקה מלגות לחיילים משוחררים ולהתערבות כלכלית שתפחית את שיעור מחוסרי הבית בקרב יוצאי הצבא. בנוסף, מישו נחשב לאחד מחברי הקונגרס הבולטים בתמיכתם ביוזמות חקיקה בתחום איכות הסביבה במהלך שנות כהונתו.

## חיים אישיים
מישו יצא מהארון כהומוסקסואל בראיון ל-Associated Press בשנת 2013. עם זאת, ציין כי מעולם לא היה בזוגיות. לאחר יציאתו מהארון, הפך לחבר הקונגרס הגאה הראשון ממיין, כמו גם לאחד מתוך שבעה חברי קונגרס בלבד שהיו להט"בים מוצהרים באותה התקופה.
## קישורים חיצוניים

* 
## הערות שוליים

קטגוריה:אמריקאים ילידי מיין
קטגוריה:חברי בית הנבחרים של ארצות הברית ממיין
קטגוריה:פוליטיקאים להט"בים אמריקאים
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי הקונגרס ה-112 של ארצות הברית
קטגוריה:חברי המפלגה הדמוקרטית (ארצות הברית)
קטגוריה:אמריקאים שנולדו ב-1955
ליידי גריי (תה)

ממוזער|טקסט=תערובת עלים, ממנה מכינים את הווריאציה של תה הארל גריי, הידועה בשם ליידי גריי|תערובת עלים, ממנה מכינים את הווריאציה של תה הארל גריי, הידועה בשם ליידי גריי
תה **ליידי גריי** (באנגלית: **Lady Grey**) הוא וריאציה של תה ארל גריי. כמו תה ארל גריי, הוא תערובת תה שחור המבושמת בשמן אתרי הממוצה מקליפת ברגמוט. אולם בשונה ממנו, טעמו עדין יותר וכולל ארומה עדינה של קליפות הדרים לימון ותפוז, והוא נועד לשיווק בצפון אירופה שעבור בני המקום, תה ארל גריי חזק מדי בטעמו.

התה נקרא על שם מרי אליזבת גריי, אשתו של צ'ארלס גריי, רוזן גריי השני שעל שמו נקרא תה ארל גריי.

תה ליידי גריי מיוצר על ידי החברה שייצרה לראשונה את תה ארל גריי טווינינגס. הוא נמכר לראשונה בנורווגיה ב-1994 ובבריטניה ב-1996.

## קישורים חיצוניים

קטגוריה:תה
קטגוריה:משקאות הקרויים על שם אישים
כריסטינה קומנצ'יני

**כריסטינה קומנצ'יני** (באיטלקית: **Cristina Comencini**; נולדה ב-8 במאי 1956) היא במאית קולנוע, תסריטאית וסופרת איטלקייה.

## ביוגרפיה
כריסטינה קומנצ'יני היא אחת מארבע בנותיו של במאי הקולנוע האיטלקי לואיג'י קומנצ'יני, ולמדה עם אחיותיה ב־Lycée français Chateaubriand ברומא.

סרטה של כריסטינה קומנצ'יני "החיה שבלב" משנת 2005, המבוסס על הרומן שלה La bestia nel cuore, היה מועמד לפרס האוסקר לסרט הזר הטוב ביותר. סרטה העומד לצאת לאור "כשהלילה" (When the Night), המבוסס אף הוא על רומן משלה ופורסם בארצות הברית בהוצאת Other Press, אמור להיות מוצג בתחרות פסטיבל הסרטים הבין-לאומי ה-68 של ונציה בספטמבר. ספר זה גם תורגם לעברית.

היא פעילה בתנועה הפמיניסטית באיטליה ואמו של השר לשעבר לפיתוח כלכלי, קרלו קלנדה.

## קולנוע
* 1989: גן חיות
* 1993: La fine è nota
* 1996: Va' dove ti porta il cuore
* 1998: מטרימוני
* 2000: Liberate i pesci!
* 2002: היום הטוב בחיי (Il più bel giorno della mia vita)
* 2005: La mia mano destra
* 2005: החיה שבלב (La bestia nel cuore)
* 2008: שחור ולבן
* 2009: מסיבה בשלה
* 2011: כשהלילה (Quando la note)
* 2015: מאהב לטיני
* 2016: משהו חדש
* 2018: סקס סטורי
* 2019: לחזור
* 2024: רכבת הילדים

## ספרים (חלקי)
* 1994: הדפים החסרים
* 2011: כשהלילה; תורגם לעברית בתרגום אלון אלטרס ויצא בהוצאת הקיבוץ המאוחד, 2011.

## קישורים חיצוניים
* 

* 

## הערות שוליים

קטגוריה:תסריטאים איטלקים
קטגוריה:במאיות קולנוע איטלקיות
קטגוריה:סופרים איטלקים
קטגוריה:ילידות 1956
קטגוריה:איטלקים שנולדו ב-1956
ג'ון פלטשר

**ג'ון פלטשר** (באנגלית: **John Fletcher**; דצמבר 1579 - אוגוסט 1625) היה מחזאי אנגלי מצליח מאוד בתקופה היעקובינית. פלטשר התמחה בסוגות הטרגיקומדיה ("הרועה הנאמנה", "הסגן התנודתי") וקומדיית-נימוסים ("מרדף שווא", "הסיכויים", "עולה רגל") וחיבר גם טרגדיות. נודע בשיתופי הפעולה שלו בחיבור מחזות עם פרנסיס בומונט ("פילסטר", "הטרגדיה של העלמה", "מלך לא מלך") עם פילפ מסינגר , וגם עם שייקספיר (במיוחד במחזה "שני שארים אצילים"). היה מחליפו וממשיך דרכו של שייקספיר כמחזאי הבית הראשי של להקת אנשי המלך. מחזותיו חוברו לקהל משכיל; מתאפיינים ברוח רומנטית, במבנה מורכב ובליריות; ועוסקים בצניעות, מוסר, ומדינאות. פלטשר חיבר, בעצמו או עם מחזאים אחרים, עשרות מחזות, שזכו לעדנה מחודשת בתקופת הרסטורציה ואילך. נחשב למחזאי האליזבתני השלישי בחשיבותו לאחר שייקספיר ובן ג'ונסון. 

## חייו ויצירתו
נולד במזרח סאסקס. אביו, סר ריצ'רד פלטשר, היה בישוף וכיהן כבישוף של בריסטול, הבישוף של ווסטרשייר והבישוף של לונדון והכומר המוודה של אליזבת הראשונה, מלכת אנגליה. בגיל 11 החל ללמוד בקולג' קורפוס קריסטי באוניברסיטת קיימברידג', כהכנה לחיי כמורה. אולם בשלב מסוים עזב את האוניברסיטה והחל בקריירה של כותב מחזות בלונדון.

ב-1606 הוא מוזכר כחבר ב"להקת הילדים" (Children of the Queen's Revels) שהופיעה בתיאטרון בלקפרייר, עבורו חיבר מחזות עם פרנסיס בומונט. בשנת 1608 חיבר את הטרגיקומדיה הפסטורלית הלירית "הרועה הנאמנה", ששימשה מאוחר יותר מקור השראה למחזה "הסערה" מאת שייקספיר, ול"קומוס" מאת מילטון. כעבור שנה חיבר עם בומונט את המחזה "פילסטר", שהצלחתו עזרה לכונן את הפופולריות של סוגת הטרגיקומדיה בתיאטרון האנגלי של זמנו. שיתוף הפעולה הפורה בין בומונט ופלטשר נמשך עד לשנת 1613, ושניהם היו מיודדים עם בן ג'ונסון. הטרגיקומדיות של בומונט ופלטשר זכו להצלחה גדולה, והשפיעו על המחזות האחרונים של שייקספיר. פלטשר חבר ללהקתו של שייקספיר "אנשי המלך"', וחיבר עמו את המחזות "הנרי השמיני", "שני שארים אצילים", והמחזה האבוד "קרדניו", המתוארכים לסביבות שנת 1613-1614. לאחר מות שייקספיר ב-1616, ככל הנראה פלטשר חתם על חוזה בלעדי עם "אנשי המלך" כמחבר המחזות הראשי של הקבוצה, במקום שייקספיר. פלטשר העדיף בדרך כלל ליצור עם שותפים, בהם נתן פילד  ופיליפ מסינגר , שירש את מקומו כמחזאי-הבית הראשי של "אנשי המלך". 

הוא נפטר במגפת הדבר בלונדון ונקבר בקתדרלת סאת'ק לצד אדמונד שייקספיר, אחיו של ויליאם שייקספיר.

כתב עליו פרדריק ויליאם מורמן: "פלטשר הצטיין יותר מכל בקומדיה רומנטית; ובטרגדיות שלו - זו רוח הרומנסה המדברת אלינו. בדרמה הרומנטית שלו אנו מוצאים דיאלוגים חיוניים בצירוף קלות גדולה של תנועה והמצאה, כשאי-אפשר למצוא אפילו מחזה אחד שלו שאינו מואר על ידי כמה פנינים של שירה לירית משובחת". 

## מחזותיו שחוברו בזיקה למחזות שייקספיר

## ראו גם

* הסערה
* ג'ון מילטון

## קישורים חיצוניים

* 
* ערך באנציקלופדיה בריטניקה
* 
* 

## הערות שוליים

קטגוריה:ויליאם שייקספיר
קטגוריה:מחזאים אנגלים
קטגוריה:ילידי 1579
קטגוריה:נפטרים ב-1625
סגן מזכיר המדינה של ארצות הברית

**סגן מזכיר המדינה של ארצות הברית** (באנגלית: **United States Deputy Secretary of State**) הוא הסגן הראשי של מזכיר המדינה של ארצות הברית, והשני בהיררכיה של מחלקת המדינה האמריקאית. במקרה בו מזכיר המדינה נפטר או מתפטר מתפקידו, סגן המזכיר הופך למזכיר המדינה בפועל עד שנשיא ארצות הברית ממנה מחליף קבוע באישור והסכמת הסנאט של ארצות הברית. התפקיד נוצר ביולי 1972, כאשר עד אז היה תפקיד "תת-מזכיר המדינה" השני בהיררכיה של מחלקת המדינה של ארצות הברית.

מחלקת המדינה היא סוכנות הממשל היחידה בקבינט של ארצות הברית בה ישנם שני סגנים שווים בבכירותם. השני הוא סגן מזכיר המדינה לניהול ומשאבים, המוגדר כ"עוזר ראשון" מכוח "חוק הרפורמות במינויים פדרליים בלתי-מאוישים", אך לשני הסגנים יש סמכות מלאה לפעול בשם מזכיר המדינה, אלא אם כן נאסר הדבר על פי חוק.

חלק מהסגנים שמונו בעבר המשיכו לכהן כמזכירי המדינה, כמו לורנס איגלברגר ב-1992, וורן כריסטופר ב-1993, ואנתוני בלינקן ב-2021.

סגן מזכיר המדינה הנוכחי הוא כריסטופר לנדאו, שהושבע לתפקידו ב-25 במרץ 2025, ושמכהן מטעם המפלגה הרפובליקנית.

## סגני מזכירי המדינה של ארצות הברית לדורותיהם

## קישורים חיצוניים
* 
* סגן מזכיר המדינה, באתר מחלקת המדינה של ארצות הברית 
* 

## הערות שוליים

*
קטגוריה:סגל מחלקת המדינה של ארצות הברית
קטגוריה:משנים למזכירי מחלקות בקבינט של ארצות הברית
איריס שי

**איריס שי** היא חוקרת תזונה ישראלית, פרופסור באוניברסיטת בן-גוריון בנגב.

## ביוגרפיה
החלה לימודים לתואר שני באוניברסיטה העברית בירושלים בשנת 1993. סיימה לימודי דוקטרט בשנת 2002 באוניברסיטת בן-גוריון בנגב בהנחיית דרורה פרייזר בנושא "בנייה ותיקוף של כלים לאומדן צריכת מזון ורכיבי תזונה באוכלוסייה ישראלית". השלימה פוסט-דוקטורט בבית הספר לבריאות הציבור של אוניברסיטת הרווארד שם עסקה בניבוי סיכון קרדיווסקולרי בעזרת סמני דם חדשניים.

לאחר חזרתה לישראל הצטרפה לסגל המחלקה לבריאות הציבור באוניברסיטת בן-גוריון, כיום בדרגת פרופסור מן המנין. בשנת 2019 מונתה גם למורה מן החוץ לתזונה בבית הספר לבריאות הציבור של אוניברסיטת הרווארד ובשנת 2022 לפרופסור לשם כבוד באוניברסיטת לייפציג. מכהנת כראשת המרכז הבינלאומי לחדשנות בבריאות ותזונה באוניברסיטת בן-גוריון.

תחומי המחקר שלה כוללים השמנה, סוכרת, הזדקנות, קוגניצה, אפיגנטיקה וסיכון קרדיו-מטבולי, תוך שימוש במחקרי עוקבה ובניסויים מבוקרים עם הקצאה אקראית. בין השאר, הובילה את מחקר DIRECT שבחן את ההשפעות הבריאותיות של דיאטות שונות כולל תזונה ים תיכונית בקרב עובדי הקריה למחקר גרעיני.

חברה בוועדה המקדמת תזונה בריאה במשרד הבריאות בישראל.

אם לארבעה ילדים. בן זוגה, גב שי, התמוטט ומת במהלך תחרות טריאתלון בכנרת בגיל 55.

## קישורים חיצוניים

## הערות שוליים

קטגוריה:חוקרות ישראליות
קטגוריה:סגל אוניברסיטת בן-גוריון בנגב: מדעי הבריאות
קטגוריה:תזונאיות ישראליות
קטגוריה:בוגרי האוניברסיטה העברית בירושלים
קטגוריה:בעלי תואר דוקטור מאוניברסיטת בן-גוריון בנגב
קטגוריה:ישראלים שנולדו במאה ה-20
קרסון קרסלי

**קרסון קרסלי** (באנגלית: **Carson Kressley**; נולד ב-11 בנובמבר 1969) הוא שחקן, מעצב אופנה ואישיות טלוויזיונית אמריקאי. התפרסם לראשונה בשנת 2003 כאשר הופיע כמומחה האופנה ב"טאץ' עליז לסטרייט שיעיז". החל מ-2015 משמש כשופט ב"מרוץ לדראג של רו פול".

## קריירה
החל לעבוד בתחום האופנה כשעבד כסטייליסט בראלף לורן. ב-2003, נחשף לתודעה הציבורית כאשר הופיע כמומחה האופנה ב"טאץ' עליז לסטרייט שיעיז" בערוץ בראבו. בהמשך החל להופיע ב"בוקר טוב אמריקה", "The Wendy Williams Show" ,"Live With Kelly and Ryan" ותוכניות אירוח נוספות. ב-2005 שימש כשופט בתחרות מיס תבל בבנגקוק, כשאת תפקיד זה חזר לעשות בשנת 2023.

ב-2006 השיק את קו האופנה בעיצובו, "Perfect". בהמשך עיצב קולקצייה לנשים בשם "Love, Carson".

שימש כמנחה של התוכנית "True Beauty" ב-ABC ושל "How to Look Good Naked" ברשת Lifetime, אשר הפרק הראשון שלה היה לפרק הנצפה ביותר מבין כל תוכניות הערוץ עד לאותה התקופה. ב-2011 הנחה תוכנית אירוח בערוץ OWN, בבעלותה של אופרה וינפרי, בשם "Carson Nation". באותה השנה התמודד ב"רוקדים עם כוכבים", והודח בשבוע החמישי.

ב-2015 החל לשמש כשופט ב"מרוץ הדראג של רו פול". שנה לאחר מכן החל גם לשמש כשופט במרוץ לדראג: אולסטארס. בשנת 2020 החל לשפוט במרוץ לדראג של רופול: VIP.

ב-2016 שימש כפרשן ביחד עם מישל קולינס בשידור תחרות האירוויזיון בערוץ לוגו. זו הייתה הפעם הראשונה שהתחרות הופצה בשידור חי בארצות הברית. ב-2017 השתתף בגרסת ה-VIP של המתמחה. ב-2022 השתתף בעונה השלישית של האח הגדול: VIP, סיים במקום השישי ונבחר למתמודד האהוב ביותר על ידי הקהל.

קרסלי הוציא לאור ארבעה ספרים. רוב הספרים עסקו באופנה ובדימוי גוף, אך לצידם גם כתב ספר ילדים בשם "You're Different and That's Super" .

## קישורים חיצוניים

* 

## הערות שוליים

קטגוריה:מעצבי אופנה אמריקאים
קטגוריה:המרוץ לדראג של רו פול
קטגוריה:להט"בים אמריקאים
קטגוריה:אמריקאים שנולדו ב-1969
סכר כארון-4

**סכר כארון-4** (בפרסית: **سد کارون ۴**) הוא סכר קשת על נהר כארון.

## מיקום
הסכר נבנה בפרובינציה צ'הארמחאל ובח'תיארי, איראן, כ-60 קילומטרים דרומית מזרחית לסכר כארון-3.

## היסטוריה
הסקר הראשוני נערך ב־1967 וב-1995 החל התכנון המעשי. כעבור שנתיים (1997) החלה העבודה להסטת המים. בשנת 2006 החלה ייציקת הבטון ובנובמבר 2010 החל ייצור החשמל.. ב-11 בדצמבר 2010 נכנס לפעילות הגנרטור השני והחשמל חובר לרשת. הסכר נחנך ב-6 ביולי 2011 על ידי נשיא איראן מחמוד אחמדינז'אד.

## מטרות הסכר
* שליטה ווויסות זרימת המים בנהר כארון.
* הפקת אנרגיה הידרואלקטרית
* אספקת מים לחקלאות, במורד הזרם.
ממוזער|סכר כארון-4: מבט אל מאגר המים

## נתונים ומאפיינים
### הסכר<small></small>
* סכר קשת כפול, עשוי בטון.
* סכר קשת מתאים לסכר שנבנה בערוץ צר וסלעי. כוח המים הנאגרים במאגר לוחץ על הסכר כלפי מטה וצורת הקשת מונעת התמוטטות של בסיס הסכר.
* גובה הסכר: 230 מטרים מסלע היסוד.
* אורך רום הסכר: 440 מטר.
* רוחב הסכר בבסיס: 35 מטר.
* רוחב רום הסכר: 7 מטר.
* סך כל הבטון ליציקת הסכר: 1.8 מיליון מטרים מעוקבים.

### הפקת אנרגיה הידרואלקטרית<small></small>
* בסכר כארון-4 מותקנים ארבע טורבינות, כל אחת בהספק של 250 מגהוואט, המייצרות יחד 1,000 מגהוואט.

### האגם<small></small>
* שטח המאגר: 29 קילומטרים רבועים.
* קיבולת המאגר: 2,190 מיליון מטרים מעוקבים.

## בעיות
הסכר והמאגר נבנו על גבי אבן גיר קארסטית ודליפת מים הייתה, ועודנה, אחת הבעיות החשובות ביותר של הפרויקט. במחקר שנערך ב-2014 נמצא שהדליפה מהמאגר גרמה לעלייה במפלס מי התהום בין 12 ל-17 מטרים.
## ראו גם

## הערות שוליים

כארון-4
חאנוויה

**חָאנָוִויֶה** (בערבית: **حانويه**; בפי הלבנונים מבוטא: **חַנַוַ֫וי**) הוא כפר שיעי לבנוני בנפת צור שבמחוז דרום לבנון.

## אטימולוגיה
לפי החוקר אדוארד הנרי פאלמר פירוש השם הוא "העיקול הקטן".

## היסטוריה
בתחילת שנות ה-60 של המאה ה-18, ציין ארנסט רנן: "מקבר חירם או חנאוויה ועד קאנא, נתקלים במונומנטים חצובים בסלע בכל צעד; הם עשויים להיספר במאות. דרך קאנא היא מהבחינה הזו המדהימה ביותר שראיתי אי פעם...".

בשנת 1875, ביקר בכפר ויקטור גרן, מצא שהוא מיושב על ידי מתואלים וכתב: "במורדות הגבעה שעליה שוכן הכפר הזה צפיתי בשני בתי בד עתיקים גדולים חצובים בסלע, שכל אחד מהם מורכב משני תאים המקושרים זה לזה, האחד לסחיטת הענבים והשני כדי לקבל את המיץ. בכפר מפוזרות אבנים מסותתות, שנלקחו כנראה מכנסייה עתיקה שקודשה ליוחנן המטביל [הנקרא בערבית] 'יחיא בן זכריה'".

בשנת 1881 ביקרה בכפר משלחת של הקרן לחקר ארץ ישראל וכתבה: "כפר בנוי מאבן, על ראש גבעה, מוקף תאנים, זיתים ורימונים, ומעט אדמה חקלאית. הוא כולל 300 מתואלים. אספקת המים היא מבורות מים".

## ראו גם

## הערות שוליים

קטגוריה:מחוז דרום לבנון: יישובים
עדלי יעיש

**עדלי ריפעת סאלח יעיש** (בערבית: **عدلي رفعت صالح يعيش**; נולד ב־30 ביוני 1952) הוא פוליטיקאי פלסטיני ששימש כראש עיריית שכם מטעם חמאס בשתי כהונות לא עוקבות.

## ביוגרפיה
עדלי יעיש נולד ב־30 ביוני 1952 בשכם. יש המאמינים כי משפחתו היא שומרונית במקורה והתאסלאמה. הוא עבד בסוכנות מרצדס המשפחתית.

בבחירות לעיריית שכם בדצמבר 2005 נבחר יעיש לראשות העירייה בראש רשימה עצמאית המזוהה עם חמאס שזכתה בכ־76% מהקולות.

יעיש נעצר במאי 2007 בידי ישראל ושהה במעצר עד אוגוסט 2008.

חמאס החרימה את הבחירות לרשויות המקומיות ברשות הפלסטינית ב־2012, ויעיש לא התמודד בשנית לראשות העירייה.

בבחירות לעיריית שכם ב־2017 התמודד יעיש בראשות רשימה שנתמכה גם בידי פת"ח, כשיעיש חותם על הסכם רוטציה כשהוא יוחלף לאחר שנתיים בתפקיד בידי איש פת"ח. הרשימה זכתה בבחירות, ויעיש כיהן כראש העירייה עד 2019.

## הערות שוליים

קטגוריה:ראשי עיריית שכם
קטגוריה:פעילי חמאס
קטגוריה:פלסטינים שנולדו ב-1952